ΟΔΗΓΙΑ ΤΟΥ ΣΥΜΒΟΥΛΙΟΥ

της 12ης Ιουλίου 1982

για την τροποποίηση της οδηγίας 78/663/ΕΟΚ , η οποία θεσπίζει ειδικά κριτήρια καθαρότητας για τους γαλακτωματοποιητές , σταθεροποιητές , τα πυκνωτικά και πηκτικά μέσα που χρησιμοποιούνται στα τρόφιμα

( 82/504/ΕΟΚ )

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ,

Έχοντας υπόψη :

τη συνθήκη περί ιδρύσεως της Ευρωπαϊκής Κοινότητος ,

την οδηγία 74/329/ΕΟΚ του Συμβουλίου της 18ης Ιουνίου 1974 περί προσεγγίσεως των νομοθεσιών των Κρατών μελών σχετικά με τους γαλακτωματοποιητές , σταθεροποιητές , τα πυκνωτικά και πηκτικά μέσα που επιτρέπεται να χρησιμοποιούνται στα τρόφιμα (1) , όπως τροποποιήθηκε τελευταία από την οδηγία 80/597/ΕΟΚ (2) , και ιδίως το άρθρο 7 παράγραφος 1 ,

την πρόταση της Επιτροπής ,

Εκτιμώντας :

ότι η οδηγία 78/663/ΕΟΚ του Συμβουλίου (3) θεσπίζει ειδικά κριτήρια καθαρότητας για τους γαλακτωματοποιητές , σταθεροποιητές , τα πυκνωτικά και πηκτικά μέσα που χρησιμοποιούνται στα τρόφιμα .

ότι η οδηγία 80/597/ΕΟΚ τροποποίησε το παράρτημα I της οδηγίας 74/329/ΕΟΚ με σκοπό να εγκρίνει το κόμμι Xanthan ( Ε 415 ) και την κονιοποιημένη κυτταρίνη ( Ε 460-ii ) και , εκ του λόγου αυτού , το κριτήριο καθαρότητας των ουσιών αυτών πρέπει να διευκρινιστεί και η ονοματολογία του Ε 460 να τροποποιηθεί ανάλογα .

ότι η οδηγία 78/663/ΕΟΚ προβλέπει ότι για τις ουσίες Ε 474 και Ε 477 το Συμβούλιο , ομόφωνα με πρόταση της Επιτροπής , μπορεί να αποφασίζει τις αναγκαίες τροποποιήσεις πριν από τις 31 Δεκεμβρίου 1981 .

ότι τα κριτήρια καθαρότητος των ουσιών Ε 400 , Ε 401 , Ε 402 , Ε 403 , Ε 404 και Ε 405 θα πρέπει να τροποποιηθούν υπό το φως των επιστημονικών εξελίξεων , και ιδίως της αναπτύξεως των αναλυτικών μεθόδων ,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :

Άρθρο 1

Η οδηγία 78/663/ΕΟΚ τροποποιείται ως εξής :

1 . Το άρθρο 2 αντικαθίσταται από το ακόλουθο κείμενο :

« Άρθρο 2

Σχετικά με τις ουσίες που αναφέρονται στο παράρτημα υπό Ε 477 , τα Κράτη μέλη δύνανται , μέχρι τις 31 Δεκεμβρίου 1984 , να επιτρέπουν τη χρήση στα τρόφιμα προϊόντος που δεν περιέχει άνω του 4 % διμερές και τριμερές της προπανο-1,2-διόλης . »

2 . Το παράρτημα τροποποιείται ως εξής :

α ) Υπό Ε 400 , Ε 401 , Ε 402 , Ε 403 , Ε 404 και Ε 405 , το λήμμα « Ύλες αδιάλυτες σε αραίο NaOH » απαλείφεται και το κείμενο του λήμματος « Τέφρα αδιάλυτη σε υδροχλωρικό οξύ » αντικαθίσταται από το « όχι πλέον του 2 % » .

β ) Το ακόλουθο κείμενο παρεμβάλλεται μεταξύ Ε 414 και Ε 420-i :

« Ε 415 - Κόμμι Xanthan

Χημική περιγραφή * Το κόμμι Xanthan είναι πολυσακχαρίτης υψηλού μοριακού βάρους που λαμβάνεται με ζύμωση καθαρής καλλιέργειας υδατάνθρακα με το βακτηρίδιο Xantomonas campestris , καθορίζεται με εκχύλιση με αιθανόλη ή ισοπροπανόλη , ξηραίνεται και αλέθεται . Περιέχει D-γλυκόζη και D-μαννόζη , ως κύριες μορφές εξόλης , καθώς επίσης D-χλυκουρονικό οξύ και πυρουβικό οξύ και παρασκευάζεται υπό μορφή αλάτων νατρίου , καλίου ή ασβεστίου . Τα διαλύματά του είναι ουδέτερα . *

Περιγραφή * Σκόνη χρώματος κρεμ . *

Περιεκτικότητα * Αποδίδει όχι ολιγότερο του 4,2 % και όχι πλέον του 5,0 % διοξείδιο του άνθρακα , επί ουσίας απαλλαγμένης πτητικών ουσιών . *

Πτητικές ύλες * όχι πλέον του 15 % , προσδιορισμένες με ξήρανση στους 105 ° C επί 2 ½ ώρες . *

Τέφρα * όχι πλέον του 16 % , επί ουσίας ελεύθερης πτητικών υλών , προσδιορισμένη σε 600 ° C , μετά από ξήρανση στους 105 ° C επί 4 ώρες . *

Πυρουβικό οξύ * όχι λιγότερο του 1,5 % . *

Άζωτο * όχι πλέον του 1,5 % . *

Ισοπρανόλη * όχι πλέον των 750 mg/kg . *

Μικροβιολογικά κριτήρια * Πρέπει να μην υπάρχουν ζωντά κύτταρα του Xanthomonas campestris . » *

γ ) Ο αριθμός « Ε 460 » μεταβάλλεται σε « Ε 460-i » .

δ ) Η ακόλουθη παράγραφος παρεμβάλλεται μεταξύ Ε 460-i και Ε 461

« Ε 460-ii ) Κονιοποιημένη κυτταρίνη

Χημική περιγραφή * Η κονιοποιημένη κυτταρίνη είναι κεκαθαρμένη κυτταρίνη , θραυσμένη μηχανικά , παρασκευασμένη με επεξεργασία της άλφα κυτταρίνης που λαμβάνεται απευθείας από ινώδεις φυτικές ύλες . Το μοριακό της βάρος είναι 1,6 x 10 5 η μεγαλύτερο . *

Περιγραφή * Λευκή άοσμη σκόνη . *

Περιεκτικότητα * όχι λιγότερο του 92 % (C12H20O10)ς . *

Πτητικές ύλες * όχι πλέον του 7 % προσδιορισμένες με ξήρανση στους 105 ° C επί τρεις ώρες . *

pH * Μειγνύονται , αναδεύοντας επί 20 λεπτά , 5 gr περίπου προϊόντος με 40 ml ύδατος ελευθέρου διοξειδίου του άνθρακα , και φυγοκεντρούνται . Το pH του επιπλέοντος υγρού είναι μεταξύ 5,0 και 7,5 . *

Θειική τέφρα * όχι πλέον του 0,3 % προσδιορισμένη στους 800 ± 25 ° C . *

Ύλες ευδιάλυτες στο νερό * όχι πλέον του 1 % . » *

ε ) υπό Ε 474 :

- η τελευταία φράση του κειμένου του λήμματος « χημική περιγραφή » τροποποιείται ως εξής :

« Για την παρασκευή τους , εκτός από κυκλοεξάνιο , διμεθυλοφοριαμίδιο , οξικό αιθυλεστέρα , ισοβουτανόλη και ισοπροπανόλη , κανένας άλλος οργανικός διαλύτης δεν δύναται να χρησιμοποιηθεί . »

- προστίθεται το ακόλουθο νέο λήμμα :

« Ολική περιεκτικότητα σε κυκλοεξάνιο και ισοβουτανόλη : * όχι πλέον των 10 mg/kg μεμονωμένα ή εν συνδυασμώ . » *

στ ) υπό Ε 477 , το κείμενο του λήμματος « διμερές και τριμερές της προπανο-1,2-διόλης » τροποποιείται ως εξής :

« όχι πλέον του 0,5 % . »

Άρθρο 2

Τα Κράτη μέλη θέτουν σε ισχύ τις αναγκαίες νομοθετικές , κανονιστικές και διοικητικές διατάξεις για να συμμορφωθούν προς την παρούσα οδηγία , το αργότερο μέχρι την 1η Ιανουαρίου 1984 , και ενημερώνουν αμέσως σχετικά την Επιτροπή .

Άρθρο 3

Η παρούσα οδηγία απευθύνεται στα Κράτη μέλη .

Έγινε στις Βρυξέλλες , στις 12 Ιουλίου 1982 .

Για το Συμβούλιο

Ο Πρόεδρος

J. NORGAARD

(1) ΕΕ αριθ. L 189 της 12 . 7 . 1974 , σ. 1 .

(2) ΕΕ αριθ. L 155 της 23 . 6 . 1980 , σ. 23 .

(3) ΕΕ αριθ. L 223 της 14 . 8 . 1978 , σ. 7 .